Ola B. Johannessen

Ola Bjørnssønn Johannessen (født 1939) er en norsk skuespiller, sceneinstruktør og teatersjef.

Johannessen scenedebuterte 1961 i Historia om Vasco på Det norske teatret hvor han var ansatt til 1970. Han arbeidet ved Fjernsynsteatret i perioden 1970–1972 og ved Rogaland Teater i perioden 1976–1979. Han var en av initiativtagerne til opprettelsen av regionteatret Teatret Vårt i Molde, hvor han var ansatt i 1972–1975. Han var sjef for Trøndelag Teater fra 1979 til 1984 og igjen fra 1997 til 2000. Mellom der var han sjef ved Rogaland Teater 1994–1997. Han har også vært ansatt ved Den Nationale Scene og Nationaltheatret. Hans regioppgaver ved Trøndelag Teater var blant annet Margaret Johansens realistiske mishandlingsdrama Du kan da ikke bare gå.

Johannessen har også i flere perioder undervist ved Statens Teaterhøgskole og er kjent for sine framføringer av store dramatiske dikt, blant annet Ibsens Terje Vigen, Garborgs Haugtussa med pianist Thormod Rønning Kvam og sanger Eir Inderhaug og for sin tolkning av flere av Shakespeares sonetter.

Ola B. Johannessen har for det meste hatt biroller i film og har blant annet spilt i dramafilmen Sult (1966) og komedien Plastposen (1986). Han har også medvirket i noen tv-produksjoner, blant annet huskes han fra rollen som kaptein Jason i miniserien Blindpassasjer på NRK. 

Han skrev teksten til to norske Melodi Grand Prix-vinnere i 1960-årene, begge med melodi av Tor Hultin: «Dukkemann», framført av Kirsti Sparboe i 1967 samt «Stress», framført av Odd Børre i 1968. 

Fra 2005 til 2013 var han leder av Det norske Shakespeareselskap, og på Shakespeares 450-årsdag 23. april 2014 ble Johannessen tildelt æresmedlemskap i selskapet.

I 2012 ble han utnevnt til ridder av 1. klasse av St. Olavs Orden for sin innsats for «norsk teater og scenekunst».Utnevnelse til St. Olavs Orden, kongehuset.no, 4. oktober 2012. Besøkt 4. oktober 2012.

 Filmografi 
 2002: Hotel Cæsar (Edvard Mørch) (TV-serie)
 1998: Blodsbånd (Dr. Jon Askildsen) (TV-serie/mini)
 1993: Peer Gynt (Begriffenfeldt) Fjernsynsteater
 1987: Feldmann-saken (Aktor)
 1986: Plastposen (Overlege)
 1981: Medmenneske (Karl-Albert) (TV-serie/mini)
 1978: Blindpassasjer (Jason) (TV-serie)
 1976: Bør Børson II (Portieren)
 1976: Fleksnes – Seier'n er vår (kulturinteressert mann på tog) (TV-serie)
 1974: Bortreist på ubestemt tid (Tannlegen)
 1972: Call of the Wild (Con Man)
 1971: Samfunnets støtter (Adjunkt Rørlund) Fjernsynsteater
 1971: Erasmus Montanus (Løytnanten) Fjernsynsteater
 1970: Antigone (Ein vaktmann) Fjernsynsteater
 1968: Hennes meget kongelige høyhet (Fjernsynsreporteren)
 1966: Sult 
 1966: Skrift i sne
 1962: Tonny (Politimann)
 1961: Hans Nielsen Hauge (Fange i fyllearresten)
 1959: Ung flukt

 Regi 
 1987: Tartuffe (Fjernsynsteater)
 1987: Morsarv (Fjernsynsteater)
 1987: En hage under snøen (Fjernsynsteater)
 Diskografi 
 12 utvalgte Tom Lehrer-viser om-brutalisert til norsk av August Mauritzen med Sølvi Wang og Ola B. Johannessen (1967), med Sølvi Wang
 Neonlys på Wergeland (1987), med Ingrid Bjoner og Jonas Fjeld
 Deltar på 
 Kirsti Sparboe: Dukkemann/Skitur (1967)
 Mia Lewis: A Woman's Love/You Won't Get Away (1967)
 Belter: Exitos Instrumentales (1967)
 Odd Børre: Stress/Jeg har aldri vært så glad i noen som deg (1968)
 Kirsti Sparboe: Livet er herlig (1968)
 Sonet: Popofoni (1973)
 Viggo & Reidar: Stress/B-siden (1989)
 Viggo & Reidar: Tidligere utgitt på alvor (1989)
 Kirsti Sparboe: Ikke stå og frys, 46 høydepunkter 1964-94 (1995)
 NRK Petre: XL presenterer Parodi Grand Prix (1996)
 Blodsbrødre: Syng og vær glad! – norske rockehits (1999)
 Rolf & Alexandra Becker: Dickie Dick Dickens – andre serie, del 1 / Rolf og Alexandra Becker (1999)
 Katrine Lunde & Ingvil Halle Barkve: Men hvordan skal jeg elske (2000)
 Arne Nordheim: Listen – The Art of Arne Nordheim (2002)
 Jan Berger: Ego Trip (2009)
 Kjell Karlsens Orkester: Slottstappet (2009)
 Melodi Grand Prix: Norsk Melodi Grand Prix gjennom 50 år (2010)
 Kjell Karlsen: Kjell Karlsens beste (2011)
 Karoline Krüger & Erik Hillestad: To messer for kjærlighet (2013)

 Priser 

 Referanser 

 Eksterne lenker 


Kategori:Personer fra Trondheim kommune
Kategori:Norske skuespillere
Kategori:Skuespillere ved Rogaland Teater
Kategori:Norske teatersjefer
Kategori:Riddere av 1. klasse av St. Olavs Orden